In hierdie omnibus, wat nóg drie gewilde Saartjie-stories bevat, ontmoet Saartjie vir Clara, 'n dogtertjie met polio, en sy kruip sommer gou in Saartjie-hulle se harte. Daar kom ook 'n wêreldberoemde sirkus na Linnekom en sorg vir groot opwinding. Saartjie dink ook dat sy haar droomman ontmoet het wanneer 'n beroemde rugbyspeler kom kuier.
Of hulle nou aan 'n perdekompetisie deelneem, vakansie by die see gaan hou, of geld insamel om mishandelde en hawelose perde by 'n skuiling te red - waar Anri en haar maats is, is daar altyd hope pret! Natuurlik is die katterige Vinette gedurig besig met allerlei planne om die lewe vir die res van die Stalmaats moeilik te maak.
Die tweede boek in Murray&Me se idioom-reeks, 'Hetta Elizabetta en die Wêreld op haar Skouers', is pas vrygestel en is 'n noodsaaklike toevoeging tot enige kinder-boekrak. Die boek is geskryf deur die aktrise Milan Murray en kleurvol illustreer deur Marisa du Toit.
Die afwesigheid van idiome in kinders se wêreld, was die motivering vir die reeks. Die boek is in rym geskryf met 'n fokus op alliterasie, assonansie en metrum. Die eerste idioom-boek 'Pieter Kokkewieter en die Hart op sy Mou' het verlede jaar verskyn en bykans 2000 eksemplare is reeds verkoop.
Linda Bredenkamp, kurrikulum-aanbeveler en 'n graad 5 onderwyser, was die taal-adviseur op die projek. Sy het reeds voor die manuskrip drukkers toe is, begin om die Hetta-manuskrip in haar klasse te gebruik.